EkBass/fiwiki-20250220-pages-articles huggingface dataset:
Lise Thibault

Lise Thibault (s. 2. huhtikuuta 1939 St-Roch-de-l'Achigan) on kanadalainen poliitikko, joka toimi Québecin varakuvernöörinä vuosina 1997 – 2007. Hän oli ensimmäinen naisvarakuvernööri. Häntä edelsi Jean-Louis Roux. Thibault'n seuraajaksi nimettiin Pierre Duchesne (s. 1940). Thibault vammautui nuoruusvuosinaan pulkkaonnettomuudessa ja on istunut siitä lähtien pyörätuolissa. Hän kärsi helmikuussa 2005 aivohalvauksen. Vuonna 2015 Thibault tuomittiin valtion varojen kavaltamisesta. Hän oli laskuttanut aiheettomasti kuluja sekä provinsslta että liittovaltiolta, ja joutui maksamaan 200 000 Kanadan dollaria Kanadan valtiolle ja 100 000 Quebeckille. Lisäksi hänet tuomittiin puoleksitoista vuodeksi vankeuteen. ==Lähteet == Luokka:Kanadalaiset poliitikot Luokka:Vammaiset poliitikot Luokka:Vuonna 1939 syntyneet Luokka:Elävät henkilöt
Jean-Louis Roux

Jean-Louis Roux C.C. C.Q. (18. toukokuuta 1923 Montreal – 28. marraskuuta 2013 Montreal) oli kanadalainen poliitikko, viihdetaiteilija, näyttelijä ja näytelmäkirjailija. Roux nimitettiin Québecin varakuvernööriksi 8. elokuuta 1996, kun hän oli lähtenyt senaatista. Hän erosi varakuvernöörin virasta jo 5. marraskuuta samana vuonna, ja seuraajana aloitti tammikuussa 1997 Lise Thibault. Roux opiskeli lääketiedettä Montrealin yliopistossa. ==Lähteet== Luokka:Kanadalaiset poliitikot Luokka:Kanadalaiset näyttelijät Luokka:Teatterinäyttelijät Luokka:Companion of the Order of Canada Luokka:Knight of the National Order of Quebec Luokka:Vuonna 1923 syntyneet Luokka:Vuonna 2013 kuolleet
Alkestis

Alkestis (, ) kreikkalaisessa mytologiassa Iolkoksen prinsessa, kuningas Peliaan ja joko AnaksibianHyginus: Fabulae li (engl. käännös). tai FylomakhenApollodoros: Bibliotheke ('Kirjasto') 1.9.10 (engl. käännös). tytär. Hänet tunnetaan parhaiten rakkaudestaan puolisoaan Admetosta kohtaan, ja tämä tarina kerrotaan Euripideen tragediassa Alkestis. Kun Alkestis tuli naimaikään, hänellä oli paljon kosijoita ja niinpä Pelias julisti, että se, joka iestäisi sekä karjun että leijonan vetämään vaunuja, saisi hänen tyttärensä vaimokseen. Admetos suoritti tehtävän Apollonin avulla, sillä Zeus oli määrännyt tämän palvelemaan rangaistukseksi Admetosta vuodeksi paimenena, ja ajoi vaunut Peliaan luokse.Hyginus: Fabulae l (engl. käännös). Toisen version mukaan myös Herakles olisi ollut mukana auttamassa — kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.Fulgentius: Mytologiat i.22 (engl. käännös). Admetos sai siten Alkestiin puolisokseen mutta unohti häiden jälkeen suorittaa vaaditun uhrin Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.Apollodoros: Bibliotheke ('Kirjasto') 1.9.15 (engl. käännös). Kun Admetoksen kuolinaika tuli, Apollon juotti kohtalottaret niin juovuksiin, että nämä suostuivat lykkäämään Admetoksen kohtaloa, jos vain Admetos löytäisi jonkun hänen tilalleen. Admetos kuvitteli, että hänen omat ikääntyneet vanhempansa mielellään ottaisivat poikansa paikan, mutta koska nämä eivät halunneet kuolla, Alkestis astui hänen tilalleen. Thanatoksen, kuoleman jumalan, viedessä Alkestista alas Manalaan Admestos huomaa menettäneensä täysin elämänilonsa. Tilanteen pelasti Herakles, joka matkallaan ryöstämään Diomedeen tammoja nautti murheenmurtaman Admetoksen vieraanvaraisuudesta. Kuultuaan Admetoksen tilanteesta hän astui Alkestiin hautaan ja kamppaili Thanatoksen kanssa niin kauan, että tämä suostui päästämään Alkestiin, ja niin Herakles toi Alkestiin mukanaan takaisin maan päälle.Euripides: Alkestis 773–1161 (engl. käännös ). Alkestis ja Admetos saivat pojan, Eumeloksen, joka johti sotajoukon Feraista taistelemaan Troijan sotaanHyginus: Fabulae xcvii (engl. käännös)., sekä tyttären, Perimelen.Antoninus Liberalis: xxiii (engl. käännös). == Lähteet == == Aiheesta muualla == Luokka:Kreikkalainen mytologia
Pekka Koivu

Pekka Koivu on Maria Kallion lähimpiä työtovereita Leena Lehtolaisen kirjasarjassa. Hän on syntyjään kajaanilainen. Koivu seurusteli aiemmin Anita- nimisen naisen kanssa. Suhteen kariuduttua hän alkoi tapailla vietnamilaissyntyistä kollegaansa Anu Wangia ja meni tämän kanssa myöhemmin naimisiin. Koivu työskentelee Espoon poliisin väkivaltarikosjaoksessa ja on iältään Maria Kalliota muutaman vuoden nuorempi. Luokka:Kuvitteelliset poliisit
Alchemy

__NOTOC__ Alchemy on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona. Albumi nousi Britannian albumilistan kolmanneksi. == Kappaleet == === CD 1 === # # # # # # === CD 2 === # # # # # == Kokoonpano == * Mark Knopfler – kitara, laulu * Hal Lindes – kitara * John Illsley – basso * Terry Williams – rummut * Alan Clark – urut === Vierailevat muusikot === * Mel Collins – saksofoni * Joop de Korte – rummut * Tommy Mandel – koskettimet == Arvostelut == * AllMusic: AllMusic review == Lähteet == Luokka:Vuoden 1984 konserttitallenteet Luokka:Dire Straitsin albumit
Luettelo Maria Kallio -sarjan henkilöistä

Tämä on luettelo henkilöistä, jotka esiintyvät toistuvasti Leena Lehtolaisen Maria Kallio -kirjasarjassa sekä tästä tehdyssä televisiosarjassa. == Työn puolesta tutut == * Maria Kallio - päähenkilö. Syntynyt Arpikylässä, Savon ja Karjalan rajoilla, otti lapsuudenperheessään perheen "pojan" roolin. Soittanut nuoruudessaan punkyhtyeessä, käynyt poliisikoulun ja mennyt myöhemmin avioliittoon Antti Sarkelan kanssa. * Pekka Koivu - Maria Kallion läheinen työtoveri. Syntynyt Kajaanissa, menee naimisiin poliisikollega Anu Wangin kanssa. * Ville Puupponen - Savolaislähtöinen poliisi. Poikamies, tunnetaan laitoksella puujalkavitseistään. * Jyrki Taskinen - Maria Kallion esimies. Avioliitossa Terttu Taskisen kanssa, taitoluistelijatytär Silja. Kallion ja Taskisen välit ovat erityisen läheiset, Taskinen kertoo tälle mm. ensimmäisenä vaimonsa kohtusyövästä. * Pertti Ström - Maria Kallion työtovereita, suhtautuminen tähän ristiriitaista. Siviilisäädyltään eronnut, ensimmäisestä avioliitosta kaksi lasta. Tekee itsemurhan kirjassa Ennen Lähtöä. * Juhani Palo - Maria Kallion työtovereita. Kuolee panttivankidraamassa kirjassa Luminainen. * Anu Wang-Koivu - Kallion poliisikollega. Etnisesti vietnamilainen, myöhemmin avioliitossa työtoverinsa Pekka Koivun kanssa. Vietnamilaisia vanhempia vastaan kapinoidakseen suomalaistanut nimensä ja liittynyt evankelisluterilaiseen kirkkoon. Välit Kallioon hyvät, oman käden kautta kuolleeseen kollegaan huonot Strömin ennakkoluulojen johdosta. * Liisa Rasilainen - Poliisi, avoimesti lesbo. == Yksityiselämän tutut == * Antti Sarkela - Maria Kallion aviomies. Pari tutustuu uudelleen kirjassa Ensimmäinen murhani. Maria Kallio tutkii surmatapausta, jossa epäiltyjen joukkoon kuuluu myös pianoa soittava matemaatikko Sarkela. * Iida - Kallion ja Sarkelan tytär, varttunut tuoreimmassa romaanissa teini-ikäiseksi. * Taneli - Kallion ja Sarkelan poika, Iidan pikkuveli. * Johnny, Kristian - Kallion entisiä ihastuksia ajoilta Arpikylässä ja opiskellessa. * Mikke Sjöberg - Velipuolensa surmannut valtameripurjehtija, jonka kanssa Kalliolle muodostuu läheiset välit. * Leena - Kallion opiskelutoveri ja ystävä. * Eeva, Helena - Kallion sisaruksia. Maria Kallio -sarja Luokka:Rikoskirjallisuuden henkilöhahmot
Erkki Seppänen

Erkki Seppänen (s. 4. kesäkuuta 1979 Oulu) on suomalainen kouluttaja, yrittäjä ja rock-muusikko.Uusi Suomi – Erkki Seppänen: Vapaavuoro Hän on vaikuttanut useissa eri tyylilajien yhtyeissä, muun muassa Tuiran Miliisi ja Kypck. Projekteissaan hän laulaa ja sanoittaa sekä suomeksi, englanniksi että venäjäksi. Seppänen on myös Iron Maiden -coveryhtye Made in Ironin laulaja ja vuosittain järjestettävien Maidenfest-tapahtumien vakiovieraita. Seppänen on valmistunut Oxfordin yliopiston Christ Churchista vuonna 2003 pääaineenaan venäjän kieli ja kirjallisuus, missä hän luki myös bulgarian kieltä. Hän on suorittanut toisen tutkinnon Helsingin yliopistossa, pääaineena yleinen kielitiede.Artistin viralliset kotisivut Seppänen on julkaissut omakustanteena runokokoelman Cogito, Ego ja muita väärinkäsityksiä (Runogalleria, 2005). Hän työskentelee Tampereella englannin ja venäjän kielen kouluttajana. Seppänen julkaisi oman soololevyn "Demonijumala" kesällä 2019.KYPCK-laulaja Erkki Seppänen on iskelmällisen demonijumalan riivaama – kuuntele uusi soololevy Hän oli myös kotimaisen powermetal-yhtye Dreamtalen laulaja ja pääasiallinen lyyrikko vuosina 2007-2019. ==Diskografia== ===Studioalbumit=== * Tuiran Miliisi: Ensimmäinen huomautus roskaväelle (2007) * Kypck: Tšerno (2008) * Dreamtale: Phoenix (2008) * Tuiran Miliisi: Realismin kauneus (2009) * Kypck: Niže (2011) * Dreamtale: Epsilon (2011) * Dreamtale: World Changed Forever (2013) * Kypck: Imena na stene (2014) * Kypck: Zero (2016) * Dreamtale: Seventhian (2016) * Seppänen: Demonijumala (2019) * Kypck: Prestuplenija protiv tšelovetšestva (2023) ===CD Singlet=== * Tuiran Miliisi: Liian fiksu rokkaamaan (2006) ===Muuta toimintaa=== * Absoluuttinen Nollapiste: iiris (2007) - taustalauluAbsoluuttisen Nollapisteen verkkosivu * Arto Rinne: Kiireen kääntöpuoli (2007) - sanoittanut kappaleen Veden ääreenArto Rinteen verkkosivu * Poisonblack: Of Rust and Bones (2010) - sanoittanut kappaleen My World * Mad Hatter's Den: Dark Wheel (EP 2012) - sanoittanut kappaleet The Dark Wheel, Drain the Fountain ja Shadow LordMad Hatter's Den -verkkosivu * Ruinside: The Hunt (2012) - taustalaulu kappaleessa Within Hammer and TongsRuinsiden verkkosivu * Absoluuttinen Nollapiste: Pisara ja lammas 1 (2012) - lauluAbsoluuttisen Nollapisteen verkkosivu * Mad Hatter's Den: Welcome To The Den (2013) - sanoittanut kappaleet The Dark Wheel, Shadow Lord ja Stone Cold Flame * Absoluuttinen Nollapiste: Pisara ja lammas 2 (2014) - laulu * Diablo: Silvër Horizon (2015) - miesääni kappaleissa Corium Black ja Voyage To Eternity. * Mad Hatter's Den: Excelsior (2016) - sanoittanut kappaleet The Aftermath ja Not Of This World * Das Kuhn: Unloading The Pain (single 2016) - sanoitus ja laulu YouTube * Алексеевская площадь: Всё повторится вновь (2017) - laulu kappaleessa "Когда" bandcamp.com ==Lähteet== == Aiheesta muualla == * Artistin viralliset kotisivut * http://www.tuiranmiliisi.com/ * http://www.kypck-doom.com/ * http://www.dreamtale.org/ Luokka:Suomalaiset laulajat Luokka:Suomalaiset metallimusiikin sanoittajat Luokka:Vuonna 1979 syntyneet Luokka:Elävät henkilöt
Hankajalkaiset

Hankajalkaiset (Copepoda) ovat pieniä äyriäisiä, joista suurin osa kuuluu planktoniin. Suurimmat hankajalkaiset voi nähdä paljain silmin, pääosa lajeista näkyy vain mikroskoopilla. Hankajalkaisilla on elinkaarensa aikana monta muodonmuutosta, ja jokaisen aikana ne vaihtavat kuorensa. Planktonin hankajalkaiset ovat monien kalojen tärkeää ravintoa, muiden muassa silakan. Hankajalkaiset jaetaan kymmeneen lahkoon. Niitä tunnetaan noin 13 000 lajia, joista 2 800 elää makeassa vedessä, muut merissä. Planktoniin kuuluvien lajien ohella hankajalkaisiin kuuluu pohjalla eläviä lajeja ja paljon muiden eläinten loisina eläviä lajeja. == Lähteet == == Aiheesta muualla == *Laji.fi: Hankajalkaiset - Copepoda *LuontoPortti: Hankajalkaiset (Copepoda) *iNaturalist: Hankajalkaiset (Alaluokka Copepoda) *ITIS: Copepoda *Global Biodiversity Information Facility (GBIF): Copepoda *Marinespecies, World of Copepods: What is a copepod? Luokka:Leukajalkaiset Luokka:Plankton
Luettelo kaasusumuista

Luettelo kaasusumuista NGC tai IC -numeroilla, joissain myös Messierin luettelon numero. Nimi Muut nimet Tähdistö Etäisyys valovuotta Tyyppi Kuva Lähde NGC 281 NGC 59 NGC 896 IC 1805, Sydänsumu IC 1848 W5, Sh 2-199, LBN 667 NGC 1432 NGC 1435 NGC 1499 Kalifornia-sumu NGC 1909 Noidanpääsumu, IC 2118 IC 405 SH 2-229, Caldwell 31 IC 410 NGC 1952 Messierin luettelon M1, Rapusumu NGC 1976 M42, Orionin sumu NGC 1977 NGC 1980 NGC 1982 M43 NGC 1990 NGC 2070 NGC 2024 NGC 2068 M78 NGC 2174 NGC 2175 NGC 2244 Rosette- sumu (Näistä kohteista on joskus käytetty koko sumun nimeä: NGC 2237, NGC 2238, NGC 2239 ja NGC 2246) NGC 2264 IC 2177 NGC 3372 Kölin sumu, NGC 3372 ja Eeta Carinae -sumu IC 2944 IC 4592 IC 4591 IC 4603 IC 4604 IC 4605 NGC 6193 NGC 6514 Trifidisumu, M20, NGC 6514 NGC 6523 Laguunisumu, M8, NGC 6523 NGC 6611 Kotkasumu NGC 6618 Omegasumu, Hevosenkenkäsumu, Messier 17 M17 IC 1287 NGC 6888 IC 1318a DWB 83 IC 1318b NGC 6960 Harsosumu IC 5067 IC 5068 IC 5070 NGC 6992 NGC 7000 Pohjois-Amerikka-sumu NGC 7023 IC 1396 == Lähteet == Luokka: Kaasusumut Luokka:Luettelot tähtitieteestä
Rossija 1

Rossija 1 () on yksi Venäjän kolmesta päätelevisiokanavasta. Se on täysin Venäjän valtion omistama. Kanava on perustettu 13 toukokuuta. 1991 Omistusta hallinnoi Venäjän valtiollinen televisio- ja radioyritys (). Pääkonttori sijaitsee Moskovassa. Omistajayrityksen yritysmuoto FGUP tarkoittaa federatiivista valtion unitaarista yritystä, jonka on lain mukaan ajettava valtion etua. Pääkanava Rossija 1:n lisäksi VGTRK:n muita keskeisiä kanavia ovat uutiskanava Rossija 24, lastenkanava Karusel, kulttuurikanava Kultura (Rossija K), Russki roman, Rossija-RTR (Moja Planeta), sekä tiedekanava Nauka 2.0 ja pääkaupunkiin keskittyvä Moskva 24. Muut kaksi Venäjän päätelevisiokanavaa ovat NTV ja Ykköskanava. ==Historia== Televisiokanavan nimi oli aikaisemmin RTR () ja sitten Rossija. Kanava noudattaa uutisoinnissa Venäjän poliittisen johdon Kremlin sanomaa. ==Lähteet== == Aiheesta muualla == * Rossia 1 -kanava livenä netissä (russia.tv) * Rossijan kotisivu * VGTRK - Venäjän valtiollinen televisio ja radioyritys Luokka:Venäläiset televisiokanavat Luokka:Vuonna 1991 perustetut televisiokanavat
Leonardo Piepoli

pienoiskuva|250px|oikea|Leonardo Piepoli vuoden 2007 Italian ympäriajon 10. etapilla Leonardo Piepoli (s. 29. syyskuuta 1971 La Chaux-de-Fonds, Sveitsi) on italialainen uransa päättänyt maantiepyöräilijä. 172-senttinen ja vain 52-kiloinen Piepoli aloitti ammattilaisuransa Refin-tallissa vuonna 1995. Hän siirtyi Saecoon vuodeksi 1998, ajoi kaudet 1999–2003 Baneston väreissä ja edusti vuosina 2004–2008 Saunier Duvalia. Vuonna 2008 Piepoli voitti Ranskan ympäriajon 10. etapin, joka oli Hautacamiin päättynyt vuoristoetappi. Kyseessä oli hänen pitkän uransa ensimmäinen etappivoitto Ranskan ympäriajossa. Muutamaa päivää myöhemmin hän sai kuitenkin potkut tallistaan sen jälkeen, kun hänen tallitoverinsa Riccardo Riccò oli jäänyt kiinni dopingtestissä. Tallipäällikkö Mauro Gianetti sanoi menettäneensä luottamuksensa myös Piepoliin.Myös Piepoli sai potkut pyöräilytallistaan MTV3 18.7.2008 Viitattu 19.7.2008 Lokakuussa Italian olympiakomitea CONI ilmoitti, että kaksi Piepolin ympäriajossa antamaa näytettä on paljastunut uusintatestien jälkeen positiiviseksi. Näytteet sisälsivät samaa kolmannen sukupolven EPO-hormonia, josta myös Riccò jäi kiinni. Piepoli menetti Tourin etappivoittonsa. Tammikuussa 2009 Italian olympiakomitea antoi Piepolille kahden vuoden kilpailukiellonPiepoli banned for two years Eurosport.yahoo.com 26.1.2009 Viitattu 27.1.2009 . == Saavutukset == ;1995 * 1. Subida a Urkiola * 1. Sveitsin ympäriajon mäkikilpailussa * 6. Clásica de San Sebastián ;1996 * 17. Ranskan ympäriajo ;1998 * 2. Vuelta a Burgos + 4. etapin voitto * 3. Clásica de San Sebastián * 4. Sveitsin ympäriajo * 14. Ranskan ympäriajo * 16. Italian ympäriajo ;1999 * 1. Volta a Galega * 1. Vuelta a Castilla y León * 1. Subida a Urkiola * 1. Vuelta a Burgosin 4. etappi * 8. Espanjan ympäriajo ;2000 * 1. Vuelta a Burgos + 2. etapin voitto * 1. Vuelta a Aragon * 10. Italian ympäriajo ;2002 * 1. Vuelta a Aragon * 1. Vuelta Asturias * 6. Katalonian ympäriajo ;2003 * 1. Subida a Urkiola * 1. Vuelta a Aragón * 1. Subida al Naranco ;2004 * 1. Subida a Urkiola * 3. Tour de Romandie * Espanjan ympäriajo, 9. etapin voitto ;2005 * 2. Katalonian ympäriajo + 4. etapin voitto ;2006 * 11. Italian ympäriajo + 13. ja 17. etapin voitto * 13. Espanjan ympäriajo ;2007 * 14. Italian ympäriajo + mäkikilpailun ja 10. etapin voitto * Espanjan ympäriajo, 9. etapin voitto ;2008 * Ranskan ympäriajo, 10. etapin voitto == Lähteet == * Leonardo Piepoli trap-friis -tietokannassa === Viitteet === Luokka:Italialaiset maantiepyöräilijät Luokka:Vuonna 1971 syntyneet Luokka:Elävät henkilöt
Vaiti, aivan hiljaa

Vaiti, aivan hiljaa on Juice Leskisen albumi, joka on julkaistu vuonna 2002. ==Kappalelista== Sävellykset ja sanoitukset: Juice Leskinen, paitsi ”Voi jospa jostain” säv. trad., san. Leskinen, sovitukset Ippe Kätkä - Juice Leskinen, paitsi ”Voi jospa jostain” Seppo Alajoki - Juice Leskinen, "Ottaa päähän" Jyrki Niemi.cd-levyn Johanna Kustannus 1000 400142 kansilehtinen # # # # # # # # # # # # ==Kokoonpano== * Seppo Alajoki - kitarat * Jammi Humalamäki - koskettimet, haitari * Jani Kemppinen - koskettimet * Pirkko Kontkanen - viulu * Ippe Kätkä - rummut * Kata Laurikainen - taustalaulu * Juice Leskinen - laulu, kitara * Dave Lindholm - kitara * Ilkka Loueranta - taustalaulu * Harri Marstio - laulu * Marjo Minkkinen - taustalaulu * Nipa Niilola - kitara * Juuso Nordlund - basso * Eero ”Safka” Pekkonen - koskettimet * Satu Sopanen - kanteleet * Matti A. Takala - rummut * Jyrki ”Etunoja” Telilä - kitara * Jari Yliaho - kitara, taustalaulu Dixieland-osasto: Lucjan Czaplicki, Jussi Ristilä, Aki Välimäki ja Jukka Hänninen. == Lähteet == Luokka:Juice Leskisen albumit Luokka:Vuoden 2002 albumit
Walter Hallstein

Walter Hallstein (17. marraskuuta 1901 Mainz – 29. maaliskuuta 1982 Stuttgart) oli saksalainen poliitikko ja professori. Hän oli yksi Euroopan yhdentymisen avainhenkilöitä, ja hänestä tuli EEC:n ensimmäinen puheenjohtaja. Hänen mukaansa nimettiin ns. Hallsteinin oppi eli kristillisdemokraattisen puolueen vetämä Saksan liittotasavallan ulkopolitiikan pääasiallinen suunta vuosina 1955–1969. Hallstein syntyi Mainzissa ja opiskeli lakia Bonnissa, Münchenissä ja Berliinissä. Hän väitteli vuonna 1925 kansainvälisestä yksityisoikeudesta. Vuosina 1930–1941 hän oli Rostockin yliopiston oikeustieteen professori; vuonna 1941 hän siirtyi Frankfurt am Mainin yliopistoon. Hän osallistui sotaan, jäi sotavangiksi ja vietti kaksi vuotta sotavankileirillä Mississippissä. Siellä hän työskenteli leirin yliopistossa. Vuonna 1946 hän palasi Franfurtin yliopistoon rehtoriksi. Vuonna 1951 Konrad Adenauer nimitti hänet korkeaan virkaan, ulkoministeriön valtiosihteeriksi. 1955 Hallstein muotoili tunnetun Hallsteinin opin. Hän oli tärkeässä osassa EEC- neuvottelussa, ja toimi EEC:n johdossa 1958–1967. Hallstein kannatti voimakasta keskusjohtoa, mikä oli aivan erilainen kuin Charles de Gaullen näkemys EEC:stä löyhänä valtioiden välisenä liittona. EEC-uransa jälkeen Hallstein palasi Saksan politiikkaan. Hän oli CDU:n edustajana valtiopäivillä 1969-1972. ==Lähteet== == Aiheesta muualla == Luokka:Saksalaiset kristillisdemokraattiset poliitikot Luokka:Saksalaiset EU-komissaarit Luokka:Euroopan unionin vaikuttajat Luokka:Saksalaiset professorit Luokka:Saksalaiset virkamiehet Luokka:Vuonna 1901 syntyneet Luokka:Vuonna 1982 kuolleet
Nelisilmät

Nelisilmät (Anablepidae) on hammaskarppikalojen lahkoonITIS (taksonomian lähde) kuuluva makeassa vedessä elävien kalojen heimo, johon kuuluu 12 lajia. Lajien joukossa on suosittuja akvaariokaloja. Nelisilmiä elää Etelä-Meksikosta Etelä-Amerikan eteläkärkeen ulottuvalla alueella. Ne syövät enimmäkseen hyönteisiä ja muita selkärangattomia. Ne ovat saaneet nimensä silmien sijainnista ja muodosta: silmän yläpuolella on paksumpi linssi, joten kalat näkevät hyvin myös ylöspäin. Lajit nelisilmä (Anableps anableps) ja juovanelisilmä (Anableps microlepis) voivat kasvaa yli 30 cm pitkiksi.WetWebMedia == Lähteet == ==Aiheesta muualla== * Luokka:Hammaskarppikalat
Uudenmaailmankillit

Uudenmaailmankillit (Rivulidae) on hammaskarppikalojen lahkoon kuuluva, lähinnä makeassa vedessä elävien kalojen heimo, johon kuuluu yli 300 lajia. Ne elävät nimensä mukaisesti Amerikassa, eritoten Etelä-Amerikassa. Uudenmaailmankillit ovat pieniä kaloja, useimmat lajit 2–10 cm pitkiä ja suurimmatkin vain noin 22 cm. == Lähteet == Luokka:Hammaskarppikalat
Kikki Danielsson

thumb|Kikki Danielsson, heinäkuu 2008. Kikki Danielsson (s. 10. toukokuuta 1952 Osby, Ruotsi), on ruotsalainen countrylaulaja, dansbandlaulaja ja harmonikansoittaja.Discogs == Kilpailuesiintymiset == === Melodifestivalen === * Miss Decibel (Wizex, 1978 — toinen sija) * Mycke' mycke' mer (Chips, 1980 — 4:s) * God morgon (Chips, 1981 — toinen sija) * Dag efter dag (Chips, 1982 — voitto) * Varför är kärleken röd? (1983 — toinen sija) * Bra vibrationer (1985 — voitto) * En enda gång (1992 — 4:s) * Vem é dé du vill ha (Kikki, Bettan & Lotta, 2002 — 3:s) * I dag & i morgon (2006 — 10:s) * Osby Tennessee (2018 — semifinaalin 7:s) === Norsk Melodi Grand Prix === * Vem é dé du vill ha (Kikki, Bettan & Lotta, 2003 — 4:s) == Diskografia == === Albumit === *Rock'n Yodel (1979) *Just Like a Woman (1981) *Kikki (1982) *Varför är kärleken röd? (1983) *Singles Bar (1983) *Midnight Sunshine (1984) *Kikkis 15 bästa låtar (1984) *Bra vibrationer (1985) *Papaya Coconut (1986) *Min barndoms jular (1987) *Canzone d'Amore (1989) *På begäran (1990)'' *Vägen hem till dej (1991) *In Country (1992) *Jag ska aldrig lämna dig (1993) *På begäran 2 (1994) *Långt bortom bergen (1997) *I mitt hjärta (1999) *100% Kikki (2001) *Fri - En samling (2001) *Nu är det advent (2001) *I dag & i morgon (2006) *Kikkis bästa (Kokoelmalevy) (2008) *Första dagen på resten av mitt liv (2011) *Postcard from a Painted Lady (2011) *Christmas Card from a Painted Lady (2016) *Portrait of a Painted Lady (2017) == Lähteet == == Aiheesta muualla == Luokka:Ruotsalaiset laulajat Luokka:Ruotsin euroviisuedustajat Luokka:Vuoden 1985 euroviisuedustajat Luokka:Ruotsalaiset harmonikansoittajat Luokka:Vuonna 1952 syntyneet Luokka:Elävät henkilöt
Funkmaster Flex

Funkmaster Flex (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex. DJ:nä Funkmaster Flex on palkittu viidellä kultalevyllä. Funkmaster Flex omistaa autojen ja moottoripyörien kustomointiyrityksen nimeltä Team Baurtwell. Team Baurtwellin asiakkaita ovat lähinnä kuuluisuudet, kuten Sean Combs, Shaquille O'Neal ja Mariah Carey. Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn Custom Car and Bike Show Tour. Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen. Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään Car Wars with Funkmaster Flex ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007. == Diskografia == === Mixtapet === * The Mix Tape Volume 1: 60 Minutes of Funk (1995) * The Mix Tape Volume 2: 60 Minutes of Funk (1997) (Gold) * The Mix Tape Volume 3: 60 Minutes of Funk, The Final Chapter (1998) (Gold) * The Tunnel (collaboration with Big Kap) (1999) (Gold) * Vibe Hits, Vol. 1 (2000) * The Mix Tape Volume 4: 60 Minutes of Funk (2000) (Gold) * The Mix Tape Volume 5: 60 Minutes of Funk (2002) * My Lifestyle (2002) * Funkmaster Flex Car Show Tour (2005) ==Televisiosarjat== *Ratissa Funkmaster Flex (, SpikeTV) *All Muscle with Funkmaster Flex (ESPN) *Car Wars with Funkmaster Flex (ESPN2) == Lähteet == ==Aiheesta muualla== *Virallinen kotisivu *Team Baurtwellin kotisivu Luokka:Yhdysvaltalaiset hip hop -artistit Luokka:Yhdysvaltalaiset DJ:t Luokka:Yhdysvaltalaiset juontajat Luokka:Vuonna 1968 syntyneet Luokka:Elävät henkilöt
Radiourheilu

Radiourheilu on itäeurooppalaista alkuperää oleva käsite, jota käytetään kuvaamaan mitä tahansa kilpailuhenkistä radioamatööritoimintaa. Yleisimmässä merkityksessään se on siis synonyymi radioamatöörien kilpailuille, joissa yritetään saada kaksisuuntainen yhteys mahdollisimman moneen toiseen amatööriradioasemaan sovittuja ehtoja noudattaen. Termiä voidaan kuitenkin käyttää myös esimerkiksi suunnistuksesta, jossa yhdistetään radiotekniikkaa perinteiseen suunnistukseen. Radiourheilu oli aikaisemmin Neuvostoliiton ja nykyisin Venäjän federaation nuorisokasvatuksen muoto. Siinä vähintään 14 vuotta täyttäneille opetetaan radioliikennettä. Opituilla taidoilla järjestetään kilpailuja. Radiourheiluseurat liittyvät DOSAAF:n seuraajan, ROSTO:n organisaatioon. ==Katso myös== * Radioamatöörien viestintäpallotoiminta Luokka:Radioamatööritoiminta
Oranienburg

Oranienburg on kaupunki Saksassa, Brandenburgin osavaltiossa. Havel-joen rannoilla sijaitseva kaupunki kuuluu nykyään vain 35 kilometrin päässä olevan Berliinin suurkaupunkialueeseen. Asukkaita Oranienburgissa oli 41 621 vuonna 2012. Oranienburgiin johtaa Berliinin S-Bahn-verkoston linja S1. == Historia == 1100-luvulla perustettu Oranienburg mainitaan ensimmäisen kerran kirjallisuudessa vuonna 1216 alkuperäisellä nimellään Bötzow. Albert Brandenburgilaisen uskotaan määränneen linnan rakentamisen Havel-joen rannalle. Tämän linnan ympärille keskittyi kauppapaikka, josta kaupunki sai alkunsa. Vuonna 1646 vaaliruhtinas Fredrik Wilhelm avioitui hollantilaisen prinsessan Louise Henriette Orania-Nassaulaisen kanssa. Louise Henriette ihastui Bötzowiin siinä määrin, että sai koko alueen lahjaksi mieheltään. Prinsessa määräsi kaupunkiin rakennettavaksi hollantilaistyylisen uuden linnan, jota kutsui sitten Oranienburgiksi - Orania on saksaksi Oranien. Vuonna 1653 Bötzowin nimi vaihtui myös Oranienburgiksi. Vuonna 1933 kaupunkiin perustettiin ensimmäinen keskitysleiri. Oranienburgin keskitysleiriä piti alkuun SA-joukot, myöhemmin se siirtyi SS:n haltuun uudella nimellä Sachsenhausenin keskitysleiri. Toisen maailmansodan jälkeen puna-armeija käytti keskitysleiriä erikoisvankileirinään. Nykyään Sachsenhausenin keskitysleiri toimii kansallisena muistomerkkinä ja museona. == Kaupunginosat == Oranienburg muodostuu yhdeksästä kaupunginosasta: * Friedrichsthal * Germendorf * Lehnitz * Malz * Oranienburg * Sachsenhausen * Schmachtenhagen * Wensickendorf * Zehlendorf == Lähteet == == Aiheesta muualla == Luokka:Saksan_kaupungit Luokka:Brandenburgin_kunnat
MH-1A

thumb|250px|MH-1A, 1967 thumb|MH-1A control room simulator at Fort Belvoir. MH-1A oli ydinreaktori ja ensimmäinen kelluva ydinvoimalaitos. Se oli sijoitettuna muokattuun yhdysvaltalaiseen toisen maailmansodan aikaiseen Sturgis-rahtilaivaan (aiemmin SS Charles H. Cugle). Reaktori toimitti 10 MW teholla sähköä sekä puhdasta vettä Yhdysvaltain hallinnoimalle Panaman kanava- alueelle vuosina 1968-1975\. MH-1A oli osa Yhdysvaltain armeijan Army Nuclear Power Program -ohjelmaa (ANPP). MH-1A oli tyypiltään painevesireaktori ja se käytti polttoaineenaan matalasti rikastettua uraania. Se oli armeijan pienten ydinreaktoreiden sarjassa tehokkain ja jäi ainoaksi lajissaan kuten moni muukin armeijan käytössä ollut. MH-1A poistui armeijan operoimista reaktoreista viimeisenä käytöstä. ==Lähteet== *Army Nuclear Power Plants: MH-1A *MH-1A: First Nuclear Power Barge Luokka:Ydinvoimalaitokset
Irmeli Jung

Leena Irmeli Jung (s. 29. toukokuuta 1947 Tampere) on suomalainen valokuvaaja. ==Henkilöhistoria== Jung suoritti valokuvaajan kisällintutkinnon Hannoverissa Saksassa 1960-luvun lopulla, mutta siirtyi 1970-luvun alussa Pariisiin, jossa hän toimi valokuvaajana. Hänen erikoisalaansa ovat muotokuvat, ja erityisesti hänet tunnetaan ranskalaisen chansonlaulaja Juliette Grécon kuvaajana. Grécosta hän on tehnyt myös valokuvakirjan (1991), samoin kuin filosofi Emil Cioranista (1989). Jung on työskennellyt Suomessa vuodesta 2003. Hän on ottanut presidentti Tarja Halosen toisen kauden alussa otetun virallisen muotokuvan. Jungille myönnettiin valtion taiteilijaeläke keväällä 2008. == Teokset == *Cioran. L'Elan vers le pire, Irmeli Jung, Gallimard, 1989. *Juliette Gréco, Irmeli Jung. Textes de Régine Deforges, Imprimerie Nationale, 1990. *Juliette Gréco, Josyane Savigneau, Actes Sud, 1998. *Emil Cioran, Irmeli Jung, Centrul Cultural Sindan Cluj, 2000. == Lähteet == *Turun Sanomat Luettu 29.5.2007 * Helsingin Sanomat 29.5.2007 s.C7 === Viitteet === == Aiheesta muualla == *Irmeli Jungin sivusto Luokka:Suomalaiset valokuvaajat Luokka:Vuonna 1947 syntyneet Luokka:Elävät henkilöt
Scott Stapp

Scott Flippen Stapp (syntynyt Anthony Scott Flippen 8. elokuuta 1973 Orlando, Florida) on yhdysvaltalainen muusikko. Hän tuli tutuksi 1990-luvun ja 2000-luvun vaihteessa amerikkalaisesta rock-yhtyeestä Creed, jossa hän toimii laulajana. Yhtyeen hajottua 2004 hän aloitti soolouransa ja julkaisi vuonna 2005 ensimmäisen sooloalbuminsa The Great Divide. ==Diskografia== ===Albumit Creedin kanssa=== *My Own Prison (1997) *Human Clay (1999) *Weathered (2001) *Full Circle (2009) ===Sooloalbumit=== *The Great Divide (2005) *Between Lust and Love (2011) Luokka:Grammy-palkinnon saajat Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1973 syntyneet Luokka:Elävät henkilöt
Gauteng

Gauteng (sesothoa, ) on vuonna 1994 perustettu Etelä-Afrikan provinssi, jonka alue kuului aikaisemmin Transvaalin provinssiin. Gauteng on maan pienin ja vaurain provinssi. Siellä on arviolta 13 399 724 asukasta (vuonna 2016) ja sen pinta-ala on 18 178 neliökilometriä. Pretorian, Witwatersrandin ja Vaalin muodostama kolmio on eteläisen pallonpuoliskon merkittävimpiä teollisuusalueita. Alueen vauraus perustuu alun perin vuonna 1886 Johannesburgin kaupungin alueelta löytyneeseen kultaan. == Piirikunnat == Gauteng on jaettu hallinnollisesti kuuteen piirikuntaan, joista kolmella on metropolikunnan asema. Muut piirikunnat on jaettu kahdeksaan kuntaan. Piirikunnat ovat: *Ekurhuleni *Johannesburg *Sedibeng *Pretoria *West Rand == Lähteet == == Aiheesta muualla == *Provinssin internetsivut *
Vaal

Vaal on Oranjejoen pohjoinen sivujoki, joka saa alkunsa Drakensberg- vuoristosta läheltä Breyteniä Mpumalangan provinssista ja virtaa 1 210 km yhtyen Oranjeen lähellä Douglasia."Vaal River." Encyclopædia Britannica. 2007. Encyclopædia Britannica Online. 29 May 2007 . Vaal muodostaa Vapaavaltion provinssin pohjoisrajan."Vaal." The Columbia Electronic Encyclopedia, Sixth Edition. Columbia University Press., 2003. Answers.com 29 May. 2007. http://www.answers.com/topic/vaal Vaal on valjastettu sähköntuotantoon ja se tuottaa merkittävän osan Witwatersrandin alueen teollisuuden tarvitsemasta energiasta. Vaalin pato Vereenigingin lähellä on Etelä-Afrikan suurin. ==Katso myös== *Transvaal == Lähteet == == Aiheesta muualla == Luokka:Pohjois-Kapmaan joet Luokka:Oranjen sivujoet
Vaaljoki

Vaaljoki voi tarkoittaa: * Vaal, Oranjejoen pohjoinen sivujoki Etelä-Afrikassa * Vaaljoki, kylä Hinnerjoella Eurassa * Vaaljoki, Lapinjoen vesistöön kuuluva joki Hinnerjoella Eurassa
Mpumalanga

Mpumalanga (swazia, merkitys ’auringonnousun paikka’, aikaisemmin Itä- Transvaal) on Etelä-Afrikan provinssi. Sen pääkaupunki on Nelspruit. Mpumalanga sijaitsee maan itäosassa KwaZulu-Natalin pohjoispuolella ja rajoittuu Swazimaahan ja Mosambikiin. Provinssin pinta-ala on 6,5 prosenttia koko Etelä-Afrikan pinta-alasta. Ennen vuotta 1994 Mpumalanga oli osa Transvaalin provinssia. Provinssissa oli vuonna 2021 virallisen arvion mukaan 4 743 600 asukasta, ja sen pinta-ala on 76 495 neliökilometriä. == Hallinnollinen jako == Mpumalanga on jaettu hallinnollisesti kolmeen piirikuntaan, jotka on jaettu edelleen 17 kuntaan. Piirikunnat ovat Gert Sibande, Nkangala ja Ehlanzeni. Kunnat ovat: ;Gert Sibande *Albert Luthuli *Msukaligwa *Mkhondo *Pixley Ka seme *Lekwa *Dipaleseng *Govan Mbeki ;Nkangla *Delmas *Emalahleni *Steve Tshwete *Highlands *Thembisile *Dr JS Moroka ;Ehlanzeni *Thaba Chweu *Mbombela *Umjindi *Nkomazi *Bushbruckridge == Lähteet == == Aiheesta muualla == *Provinssin internetsivut Luokka:Etelä-Afrikan provinssit
Oranje

Oranje voi tarkoittaa ainakin seuraavia: * Oranjejoki, joki Etelä-Afrikassa * Oranjen vapaavaltio, itsenäinen valtio Afrikassa vuosina 1854–1902 * Oranjejoen siirtokunta, edellisen alueesta muodostettu brittiläinen siirtokunta vuosina 1902–1910 * Oranjen vapaavaltion provinssi, edellisen alueesta muodostettu Etelä-Afrikan provinssi vuosina 1910–1994 * Oranje- Nassaun suku, saksalainen hallitsijasuku * Oranje, Alankomaiden jalkapallomaajoukkueen lempinimi
Rapsiöljy

Rapsiöljy on rapsin (Brassica napus L.) siemenistä puristettua kasviöljyä, jonka rasvahappokoostumus on samankaltainen kuin rypsiöljyssäVuorinen, A. L., M. Kalpio, K. M. Linderborg, M. Kortesniemi, K. Lehto, J. Niemi, B. Yang and H. P. Kallio (2014). "Coordinate changes in gene expression and triacylglycerol composition in the developing seeds of oilseed rape (Brassica napus) and turnip rape (Brassica rapa)." Food Chemistry 145: 664–673.. Kertatyydyttymättömiä rasvahappoja on noin 60 prosenttia ja monityydyttymättömiä rasvahappoja yli 30 prosenttia. Näistä linolihappoa (omega-6) on noin 20 ja alfalinoleenihappoa (omega-3) noin 10 prosenttia. Rapsiöljyä käytetään ruokaöljynä, margariinin raaka-aineena ja voiteluöljynä.Uusi tietosanakirja, Tietosanakirja oy 1960–1966, hakusana rapsiöljy. Siitä on tehty myös biodieseliä. Suurimmat rapsin tuottajat ovat Euroopan unioni, Kanada ja Kiina. ==Lähteet== Luokka:Ruokaöljyt Luokka:Seulonnan keskeiset artikkelit
Sami Paavola

Sami Paavola on espoolainen taikuri. Vuodesta 2017 asti ammattitaikurina toiminut Sami Paavola on kolminkertainen taikuuden Suomen mestari (2004, 2011, 2013). Titteleihin sisältyy niin lähitaikuuden suomenmestaruus, kuin kaksi ravintolataikuuden suomenmestaruutta. Lisäksi hänet on palkittu lukuisia muita kertoja eri kilpailuissa, muun muassa Lasse Tiilikainen kiertopalkinnolla viihdyttävimmästä esityksestä taikuuden suomenmestaruuskilpailuissa. Sami Paavola on toiminut Suomen Taikurit ry:n sihteerinä vuodesta 2004 lähtien. TedX Sami Paavola kutsuttiin puhujaksi ja esiintymään TedXLasPalmas:iin vuonna 2011 Mahtava Sammiini on taikuri Sami Paavolan esittämä hahmo, joka on viihdyttänyt perhe- ja lastentapahtumissa vuodesta 2020 lähtien ja hänet onkin voinut nähdä mm. Pelastakaa Lapset ry:n tilaisuuksissa ja monissa erinäisissä kylätapahtumissa ympäri maan. == Aiheesta muualla == *Kotisivut *Kotisivut Sammiini Luokka:Suomalaiset taikurit Luokka:Syntymävuosi puuttuu Luokka:Elävät henkilöt
Höytiä

Höytiä on kylä Keski-Suomessa, Uuraisten kunnassa. Höytiällä toimii muun muassa koulu (luokat 1–4), jonka yhteydessä on vuonna 2015 rakennettu liikuntahalli. Höytiällä on aktiivinen kyläyhdistys, mutta esimerkiksi kyläkauppa sieltä on jo lopetettu. Höytiä oli vuonna 1998 vuoden kylä Keski- Suomessa. Kylällä on noin 300 asukasta. Suurin jokavuotinen tapahtuma Höytiällä on Höytiänpäivä heinäkuussa, joka järjestetään kyläyhdistyksen ja talkooporukan voimin. Meteorologi Matti Huutonen on kotoisin Höytiältä. ==Aiheesta muualla== *Höytiän kyläyhdistys *Höytiän koulu ==Lähteet== Luokka:Uuraisten kylät
Tehlo

Tehlo on kylä Keski-Suomessa, Uuraisten kunnassa. Tehlolla on aikaisemmin ollut sekä kauppa että koulu. Nykyisin Tehlolla asuu vakituisesti noin 200 ihmistä, ja asutus on nauhamaisesti Höytiän–Uuraisten tien varressa ja Tehlojärven rannassa. Tehlon hajanaisen kyläkunnan läheisyydessä sijaitsee samanniminen järvi, joka kuuluu Kyynämöisten järviryhmään. Sen järviä ovat Kyynämöinen, Pieni-Sääkspää, Sääkspää, Tehlo, Kiijanen, Muikkulampi, Kukkaroinen ja Pieni-Kukkaroinen. Näistä Tehlo on suosittu järvi virkistyskalastajien keskuudessa, koska järven kalakanta on runsas. ==Aiheesta muualla== * hoytia.info Luokka:Uuraisten kylät
Kovero (Tuupovaara)

thumb|Herman Alaskalaisen tsasouna Koverossa Kovero on Koverojärven itärannalla, Ristivaaran rinteessä sijaitseva kylä ja maaseututaajama Joensuun kaupungin Tuupovaaran pitäjässä. Kylän asukasluku on noin 330-350. Koverossa on muun muassa Ilomantsintien varressa sijaitseva Teboil-huoltoasema, jolla on myös kauppapalveluja. Kylällä toimii Koveron nuorisoseura, jonka taloa käytetään kylätalona. Koveron ortodoksinen perinne on vanhaa. Ensimmäinen tsasouna (ortodoksinen ruokoushuone) rakennettiin 1700-luvulla. Nykyinen, pieni Herman Alaskalaisen tsasouna on vuodelta 1995. Koverossa on myös kirjailijaresidenssi. Koveron kylä sai ensimmäisen kansakoulun vuonna 1889. Koveron vuonna 1930 rakennettu kyläkoulu (Koveron koulu) lakkautettiin vuonna 2013. Myös kauppa on suljettu. Koveron maarekisterikylään kuuluvat Koveron, Herajärven ja Heinäahon kylätoiminnalliset kylät. == Historia == Koverossa on ollut asutusta jo ainakin 1400-luvulta lähtien. Kylä on syntynyt jo keskiajalla ja saanut nimensä viereisen järven mukaan. Koverojärvi eli Koveronjärvi on pieni, muodoltaan mutkikas järvi. Kovera- ja Kovero-nimet ovat yleensä viitanneet järvien koveraan muotoon. Kylän nimen kirjoitusasu on vaihdellut: Dr. Kovera (1500), Kofuerala by (1590), Kowera (1618) ja Kofwero (1682). Kylä mainitaan vuoden 1500 Vatjan viidenneksen verokirjassa yhtenä Ilomantsin pogostan suurimmista kylistä. Kylällä on sijainnut muun muassa vuonna 1744 perustettu talvimajatalo (kievari), kaksi tiilitehdasta, mylly, meijeri ja saha. Tuupovaaran kunta ja rautatieasema tunnettiin aiemmin nimellä Kovero. ==Lähteet== == Aiheesta muualla == * Koveron Nuorisoseura ry Luokka: Tuupovaaran kylät Luokka:Pohjois-Karjalan maakunnan entiset taajamat
Eteläsothon kieli

Eteläsotho on bantukieliin kuuluva kieli, joka on yksi Etelä-Afrikan 11 virallisesta kielestä ja Lesothon kansalliskieli. Eteläsotho jaetaan kahteen päämurteeseen ja sen lähimpiä sukulaiskieliä ovat muun muassa pohjoissotho ja venda. Eteläsothon katsotaan olevan elinvoimainen. Eteläsothoa kirjoitti ensimmäisenä ranskalainen lähetyssaarnaaja Eugene Casalis vuonna 1833, ja hän myös julkaisi vuonna 1841 kielen ensimmäisen kieliopin Études sur la Langue Sechuanan. Kieltä kirjoitetaan latinalaisin aakkosin. Raamattu käännettiin ensimmäistä kertaa kokonaan eteläsothoksi vuonna 1874. == Fonologia == Eteläsothon äännerakenne on samanlainen kuin muiden sotho–tswana-kielten mutta eroaa monista muista bantukielistä. Vokaaliäänteitä on runsaasti, mutta itse vokaalifoneemeja on yhdeksän, joita vastaa oikeinkirjoituksessa viisi vokaaligrafeemia. Konsonanttivarasto on laaja ja sisältää naksausäänteitä. Monien sotho–tswana-kielten tapaan eteläsothossa ei ole prenasalisoituja konsonantteja, jotka ovat yleisiä muissa bantukielissä. Toisaalta muista sotho–tswana-kielistä poiketen eteläsothossa on naksausäänteitä eli avulsiiveja, jotka ovat vaikutteita khoisankielistä ja ngunikielistä. === Vokaalit === Etinen Keskinen Takainen Suppea ʉ Lähes suppea Puolisuppea Puoliväljä Väljä Lähde: === Konsonantit === Labiaalit Alveolaarit Postalveolaarit Palataalit Velaarit Uvulaarit Glottaalit keskiset lateraaliset Naksaus- äänteet glottalisoidut aspiroidut nasalisoidut Nasaalit Klusiilit ejektiivit aspiroidut soinnilliset () Affrikaatat ejektiivit aspiroidut / Frikatiivit soinnittomat soinnilliset / Approksimantit Tremulantit on :n allofoni ja esiintyy vain ennen suppeita vokaaleja Lähde: == Kielinäyte == == Lähteet== == Aiheesta muualla == * Eteläsothonkielinen Wikipedia Luokka:Bantukielet Luokka:Etelä-Afrikan kielet Luokka:Lesothon kielet
Sotho

Sotho voi tarkoittaa seuraavia: * sothot, Etelä-Afrikassa ja Lesothossa asuva kansanryhmä * sotho, kaksi lähisukuista kieltä: ** sesothon kieli eli eteläsotho, Lesothon virallinen kieli ** pohjoissotho
Pohjoissothon kieli

Pohjoissothon kieli (omakielinen nimi: Sesotho sa Leboa), myös pedi, on bantukieliin kuuluva kieli. Se on tswanan ja eteläsothon lähisukulaiskieli. Kieltä kirjoitetaan latinalaisin aakkosin. Raamattu käännettiin ensimmäisen kerran kokonaan pohjoissothoksi vuonna 1904. == Puhujamäärät ja status == Yhteensä pohjoissotholla arvioidaan olevan noin 13,5 miljoona puhujaa, joista äidinkielisiä puhujia on 4,6 miljoonaa. Kielen ei katsota olevan uhanalainen. Pohjoissotho jakautuu 12 päämurteeseen. Murteiden väliset erot lähinnä fonologisia, mutta jonkin verran myös sanastollisia. Pohjoissotho on yksi Etelä-Afrikan 12 virallisesta kielestä. Kielenhuollosta ja kielen käytön edistämisestä vastaa PanSALB. == Fonologia == === Vokaalit === Etinen Takainen Suppea i Lähes suppea ɪ ʊ Puolisuppea e o Avoin ɑ Lähde: === Konsonantit === Labiaali Alveolaari Postalveolaari Palataali Velaari Glottaali Norm. Pal. Norm. Lat. Klusiili Norm. b d tɫ k Asp. pʰ tʰ tɫʰ kʰ Affrikaatta Norm. ts ʤ tɕ kx Asp. tsʰ ʧʰ Frikatiivi f z ʃ x h Nasaali Norm. m mʲ n ɲ ŋ Prepal. mpʃ Tremulantti r Approksimantti w l j Lähde: == Lähteet== Luokka:Bantukielet Luokka:Etelä-Afrikan kielet
Sinikka Svärd

Sinikka Soili Svärd (s. 19. maaliskuuta 1960 Turku) on suomalainen sanoittaja, joka sanoittajajuransa alkuvuosina toimi erityisesti säveltäjä Esa Niemisen työparina. Svärdin tekstejä ovat sittemmin säveltäneet muun muassa Tomi Aholainen, Petri Laaksonen ja Lauri Tähkä. Svärd työskenteli aiemmin kehitysvammahoitajana, mutta on vuodesta 2004 lähtien toiminut yhtenä Suomen harvoista päätoimisista sanoittajista. Vaikka valtaosa hänen sanoittamistaan lauluista ovatkin iskelmiä, on Svärd tehnyt tekstejä myös kuoroille sekä Äidin maa -musikaaliin, jota on esitetty sekä Espoon että Kuopion kaupunginteatterissa. == Tunnettuja teoksia == * ”Vie minut” − Katri Helena (säv. Esa Nieminen) * ”Kun katsoit minuun” − Anna Eriksson (säv. Esa Nieminen) * ”Kaikista kasvoista” – Anna Eriksson (säv. Esa Nieminen) * ”Sitä saa mitä tilaa” – Yölintu (säv. Esa Nieminen) * ”En tekisi toisin” − Jukka Hallikainen (säv. Petri Laaksonen) * ”Marmoritaivas” − Johanna Kurkela (säv. Tomi Aholainen) * ”Oikeesti” – Finlanders (säv. Kaisa Ranta) * ”Tahdon tanssia kanssasi” – Tomi Metsäketo ja Johanna Kurkela (säv. Tomi Aholainen) * ”Polte” – Lauri Tähkä (säv. Lauri Tähkä) * ”Olisitpa sylissäni” – Antti Ketonen (säv. Lauri Tähkä, Matti Mikkola) * ”Yö on minussa” – Yö (säv. Tomi Aholainen) == Runokokoelmat == * * * * == Palkinnot ja tunnustukset == * Pro Iskelmä -tunnustuspalkinto 2006 * Juha Vainio -palkinto 2008 == Lähteet == == Aiheesta muualla == * Artikkeli Elvis Ry:n julkaisemassa SELVIS-lehdessä 2002 * * Kuusi kuvaa sanoittaja Sinikka Svärdin elämästä, Yle Radio 1, 7.5.2023 Luokka:Suomalaiset kirjailijat Luokka:Suomalaiset sanoittajat Luokka:Vuonna 1960 syntyneet Luokka:Elävät henkilöt
Paul Vieille

Paul Marie Eugène Vieille (2. syyskuuta 1854 – 14. tammikuuta 1934) oli ranskalainen kemisti, joka kehitti savuttoman ruudin vuonna 1886. Se tunnettiin nimellä la Poudre B tai Poudre Blanche (valkoinen ruuti). Ruutien ja rakettien kiinteiden ajoaineiden palamisnopeutta säätelee Vieillen laki. == Lähteet == Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1854 syntyneet Luokka:Vuonna 1934 kuolleet
Kansainvälinen journalistiliitto

Kansainvälinen journalistiliitto () on laajin toimittajien kansainvälinen ammattiliittojen keskusliitto. Se pyrkii maailmanlaajuisesti suojelemaan ja vahvistamaan sanomalehtimiesten vapauksia. Liitto perustettiin nykyisessä muodossaan vuonna 1952.International Federation of Journalists Kansainvälisen journalistiliiton suomalainen jäsenliitto on vuodesta 1956 ollut Suomen Journalistiliitto. Tammikuussa 2023 liitto ilmoitti eroavansa IFJ:stä. Liiton mukaan eron syynä olivat IFJ:n pitkään jatkuneet hallinnolliset ongelmat. Samaan aikaan erosta ilmoittivat myös Tanskan, Norjan ja Islannin journalistiliitot. Ero astuu voimaan 31. heinäkuuta 2023. == Lähteet == == Aiheesta muualla == * International Federation of Journalists Luokka:Ammattiliittojen kansainväliset järjestöt Luokka:Journalismi
H. M. J. Relander

Hugo Magnus Johannes Relander (8. huhtikuuta 1865 Viipuri – 27. maaliskuuta 1947 Helsinki) oli suomalainen koulumies, vakuutusmatemaatikko, toimitusjohtaja ja ministeri. Hän oli useasti Suomen valtiovarainministerinä 1920- ja 1930-luvuilla. Relanderin vanhemmat olivat rehtori Johan Richard Relander ja Johanna Katarina Alopaeus. Hän pääsi ylioppilaaksi 1883 ja valmistui filosofian kandidaatiksi 1885, lisensiaatiksi 1888 ja lopulta tohtoriksi vuonna 1890. Relander toimi Tampereen Reaalilyseon matematiikan, kemian ja fysiikan lehtorina 1889–1907 ja rehtorina 1892–1907. Hän oli Suomi- yhtiön päämatemaatikkona 1908–1913, Suomen teollisuuden harjoittajien palovakuutusyhtiön toimitusjohtajana 1913–1935 sekä Suomen teollisuuden hypoteekkipankin toimitusjohtajana 1924–1932 ja pankin hallituksen jäsenenä vuodesta 1937. Relander oli valtiovarainministerinä Cajanderin II hallituksessa 1924, Tulenheimon hallituksessa 1925, Mantereen hallituksessa 1928–1929 ja Kivimäen hallituksessa 1932–1936. Hän oli kaikissa hallituksissa ammattiministerinä. Kunnallispolitiikassa Relander oli mukana Tampereen kaupunginvaltuuston jäsenenä 1898–1907 sekä valtuuston puheenjohtajana 1900–1901 ja 1906. Relander istui myös Helsingin kaupunginvaltuuston jäsenenä 1911–1916. Relander meni naimisiin Olga Mathilda Lindroosin kanssa vuonna 1890. Heidän pojastaan Einar Magnus Helanderista (s. 1898) tuli sisätauteihin ja keuhkosairauksiin erikoistunut lääkäri, joka yleni sodissa lääkintäeverstiluutnantiksi (1944). Korkeimman oikeuden kansliapäällikkö Erik Julius Relander oli heidän toinen poikansa. == Lähteet == ==Aiheesta muualla== * H. M. J. Relanderin muistolaatta ja tammi Pyynikin kirkkopuistossa Tampereella Tampereen kaupunki Luokka:Suomalaiset yritysjohtajat Luokka:Suomen valtiovarainministerit Luokka:Suomen koulujen rehtorit Luokka:Suomalaiset matemaatikot Luokka:Tampereen kaupunginvaltuutetut Luokka:Helsingin kaupunginvaltuutetut Luokka:Vuonna 1865 syntyneet Luokka:Vuonna 1947 kuolleet
Intonaatio

Intonaatio on puheen sävelkulkua. Se on yksi prosodian osatekijöistä. Intonaatio voidaan jakaa tavu-, sana- ja lauseintonaatioon. Tyypillisempää on kuitenkin puhua intonaatiosta vasta viimeksi mainitulla eli sanaa laajemmalla tasolla, jolloin intonaatio ja lauseintonaatio ovat synonyymeja. Lause ei välttämättä ylipäänsä ole hyvä nimitys puhutusta kielestä puhuttaessa, koska toisin kuin kirjoitettu kieli, se ei välttämättä koostu syntaktisesti määriteltävissä olevista lauseista. Muita mahdollisia termejä sille kokonaisuudelle, jonka intonaation katsotaan muodostavan puheen jonkinlaisen rakenne-elementin, ovat lausuma ja puhunnos. Sävelkieliksi kutsutaan kieliä, joissa sanojen tai morfeemien merkityksiä erotetaan kontrastiivisesti tonaalisin keinoin. Tavu- tai sanaintonaatiota kutsutaan tooniksi. Erilaisia sävelkieliä ovat mm. ruotsi, slovenia, mandariinikiina ja joruba. Lauseintonaatiolla voidaan ilmaista puhefunktiota eli sitä, onko lause toteamus vai kysymys. Toteamus lausutaan suomessa yleensä laskevalla intonaatiolla. Monessa Euroopan kielessä kysymyslause lausutaan lopussa nousevalla intonaatiolla, mutta suomessa kysymyslauseenkin intonaatio on laskeva; tosin lause myös aloitetaan korkeammalta eli siinä on ns. korkea aloitus (engl. high initial pitch). Lauseintonaatiolla puhuja voi lisäksi ilmaista suhtautumisensa sanomaansa tai ilmaista onko hän aikeissa jatkaa puheenvuoroaan. Suomenkielisessä puheessa yhden intonaatiojakson sävelkulku on yleensä tasaisen laskeva ns. deklinaatiolinja, jonka aiemmin ajateltiin selittyvän suoraan fysiologisesti keuhkojen ilmanpaineen vähittäisenä laskuna puhunnoksen aikana, mutta nykyään yleensä selitetään fonologisesti asetetuksi tonaaliseksi päämääräksi. Painolliset tavut muodostavat intonaatiojakson sisällä sävelkulkuun pieniä nousuja. Tämän mukaisesti suomen sävelkulkua on luonnehdittu monotoniseksi. Intonaatiojaksot voidaan erottaa toisistaan myös taukojen, värähdyslaajuuden heikkenemisen sekä viimeisen tavun pitenemisen perusteella. Yksi intonaatiojakso kestää suomen kielessä noin puolitoista sekuntia. ==Lähteet== Luokka:Fonologia
Roy Mayorga

Roy "Maurice" Mayorga (s. 6. huhtikuuta 1970 New York City, New York) on Stone Sour -yhtyeen rumpali. Hän liittyi virallisesti Stone Souriin 10. toukokuuta 2006 korvatessaan Joel Ekmanin paikan rumpalina. Hän on soittanut myös metallibändi Soulflyssa sekä hardcorebändi Shelterissä ja crustibändi Nauseassa. Luokka:Yhdysvaltalaiset rumpalit Luokka:Vuonna 1970 syntyneet Luokka:Elävät henkilöt
Investituura

Investituura tarkoittaa virkaan tai maaomaisuuteen kohdistuvan hallintoikeuden antamista sekä läänittämistä. Keskiaikaisessa kirkko-oikeudessa investituura tarkoitti hallitsijan oikeutta nimittää piispat ja apotit tai vahvistaa virkanimitys sauvan ja sormuksen antamisella. Niin sanottu investituurariita syntyi 1000-luvulla Saksan, Ranskan ja Englannin hallitsijoiden ja paavien välillä, kun paavit eivät halunneet ruhtinaiden antavan vallanmerkkiä kirkollisille henkilöille. Kiista päättyi 1100-luvulla. ==Lähteet== Luokka:Keskiajan yhteiskunta Luokka:Uskonto keskiajalla